S-1034/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 11. febrúar 2020, á hendur:

„Minh Cuong Vu, […]

Fyrir fíkniefnalagabrot, með því að hafa, miðvikudaginn 24. janúar 2018, að […] í Reykjavík, haft í vörslum sínum í sölu og dreifingarskyni 967,80 grömm af kannabisstönglum, 2.448,23 grömm af maríhúana og 27 stykki af kannabisplöntum og hafa um nokkurt skeið fram til þess dags ræktað greindar plöntur. Lögregla lagði hald á allt framangreint við húsleit hjá ákærða.

[...]

Telst þetta varða við 2. gr., sbr. 4., 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 967,80 grömmum af kannabisstönglum, 2.448,23 grömmum af maríhúana, 27 stykkjum af kannabisplöntum, sem lögreglan lagði hald á við húsleit hjá ákærða, G-kk-þgf, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Þá er krafist upptöku á hitakút, 3 viftum, 6 lömpum, 3 loftsíum, 6 straumbreytum, 6 tímarofum, og 1 tjaldi, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.“

Í þinghaldi 25. mars 2020 féll ákæruvaldið frá þeim hluta verknaðarlýsingar í ákæru er lýtur að því að brot ákærða hafi verið framið í „sölu og dreifingarskyni“.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur […] 1972. Samkvæmt framlögðu sakavottorði, dagsettu 6. febrúar 2020, hefur ákærða ekki áður verið gerð refsing.

Við ákvörðun refsingar verður að horfa til þess umtalsverða magns ávana og fíkniefna sem ákærði hafði í vörslum sínum. Á hinn bóginn er litið til greiðrar játningar ákærða fyrir dómi og hreins sakaferils hans. Einnig er litið til þess langa tíma sem liðinn er frá því að brot ákærða komust upp og uns ákæra var gefin út í málinu, eða rúm tvö ár, en ákærða verður ekki kennt um þá töf.

Með hliðsjón af sakarefni málsins þykir refsing ákærða hæfilega ákveðin fangelsi í 10 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru sæti ákærði upptöku á 967,80 grömmum af kannabisstönglum, 2.448,23 grömmum af maríjúana, 27 stykkjum af kannabisplöntum, hitakút, 3 viftum, 6 lömpum, 3 loftsíum, 6 straumbreytum, 6 tímarofum og tjaldi, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef T-kk-ef S-kk-ef lögmanns, 105.400 krónur, að meðtöldum virðisaukaskatti, og 237.677 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf fyrir M-kvk-þf H-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x C-x-x V-x-x, sæti fangelsi í 10 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði sæti upptöku á 967,80 grömmum af kannabisstönglum, 2.448,23 grömmum af maríjúana, 27 stykkjum af kannabisplöntum, hitakút, 3 viftum, 6 lömpum, 3 loftsíum, 6 straumbreytum, 6 tímarofum og tjaldi.

Ákærði greiði málsvarnarþóknun skipaðs verjanda síns, J-kk-ef T-kk-ef S-kk-ef lögmanns, 105.400 krónur og 237.677 krónur í annan sakarkostnað.

B-kvk-nf V-kvk-nf

D Ó M S O R Ð:

Ákærði, M-x-x C-x-x V-x-x, sæti fangelsi í 10 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði sæti upptöku á 967,80 grömmum af kannabisstönglum, 2.448,23 grömmum af maríjúana, 27 stykkjum af kannabisplöntum, hitakút, 3 viftum, 6 lömpum, 3 loftsíum, 6 straumbreytum, 6 tímarofum og tjaldi.

Ákærði greiði málsvarnarþóknun skipaðs verjanda síns, J-kk-ef T-kk-ef S-kk-ef lögmanns, 105.400 krónur og 237.677 krónur í annan sakarkostnað.

B-kvk-nf V-kvk-nf